CELEX: 62009TN0467
Language: el
Date: 2009-11-19 00:00:00
Title: Υπόθεση T-467/09: Προσφυγή της 19ης Νοεμβρίου 2009 — Stelzer κατά Επιτροπής

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/60
            
         Προσφυγή της 19ης Νοεμβρίου 2009 — Stelzer κατά Επιτροπής
   (Υπόθεση T-467/09)
   2010/C 24/107
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Dierk Stelzer (Βερολίνο, Γερμανία) (εκπρόσωπος: F. Weiland, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει τις απορριπτικές αποφάσεις της Γενικής Διεύθυνσης «Περιβάλλον» της Επιτροπής, της 6ης Αυγούστου 2009, και της Γενικής Γραμματείας της Επιτροπής, της 29ης Οκτωβρίου 2009 (πρόκειται προφανώς για την απόφαση της 29ης Σεπτεμβρίου 2009),
            
         
               —
            
            
               να καταδικάσει την καθής στα έξοδα στα οποία αυτός υποβλήθηκε κατά την εξώδικη διαδικασία.
            
         
      Λόγοι ακυρώσεως και κύρια επιχειρήματα
   
   Ο προσφεύγων προσβάλλει συγκεκριμένα την απόφαση της Επιτροπής της 29ης Οκτωβρίου 2009, με την οποία απορρίφθηκε μερικώς η επιβεβαιωτική αίτησή του για πρόσβαση στη μελέτη συμμόρφωσης σχετικά με τη μεταφορά στο εθνικό δίκαιο της οδηγίας 2003/35/ΕΚ (1).
   Προς στήριξη της προσφυγής του, ο προσφεύγων ισχυρίζεται ότι δεν ευσταθούν οι λόγοι που επικαλέσθηκε η καθής για την άρνηση χορήγησης πρόσβασης στο επίμαχο έγγραφο, οι οποίοι αντλούνταν από την προστασία του σκοπού έρευνας [άρθρο 4, παράγραφος 2, τρίτη περίπτωση του κανονισμού (ΕΚ) 1049/2001 (2)] και την προστασία της διαδικασίας λήψης αποφάσεων (άρθρο 4, παράγραφος 3, του κανονισμού 1049/2001). Ισχυρίζεται επίσης ότι παρανόμως απορρίφθηκε η κατά το άρθρο 4, παράγραφος 6, του κανονισμού 1049/2001 αίτηση μερικής πρόσβασης στο εν λόγω έγγραφο. Επιπλέον, υφίσταται υπερισχύον δημόσιο συμφέρον όσον αφορά τη γνωστοποίηση της επίμαχης μελέτης. Τέλος, ο προσφεύγων ισχυρίζεται ότι η καθής παραβίασε την υποχρέωση αιτιολογήσεως.
   
      (1)  Οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με τη συμμετοχή του κοινού στην κατάρτιση ορισμένων σχεδίων και προγραμμάτων που αφορούν το περιβάλλον και με την τροποποίηση, όσον αφορά τη συμμετοχή του κοινού και την πρόσβαση στη δικαιοσύνη, των οδηγιών 85/337/ΕΟΚ και 96/61/ΕΚ του Συμβουλίου (ΕΕ L 156, σ. 17)
   
      (2)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).